open-index/open-wikipedia-markdown huggingface dataset:
Preiļu BJSS

**Preiļu BJSS** ir Latvijas futbola klubs no Preiļiem, kas pašlaik spēlē 2. līgā. Dibināts 1963. gadā. 2008. gadā klubs izcīnīja 2. vietu 2. līgā un 2009. gadā debitēja 1. līgā.  Tomēr 1. līgā klubs ierindojās priekšpēdējā 13. vietā un nācās pārcelties atpakaļ uz 2. līgu. 2014. gadā, sakarā ar to ka 1. līgā vairs nespēlēja virslīgas dublieru komandas, "Preiļu BJSS" ieguva tiesības spēlēt 1. līgā. 2018. gadā Preiļu BJSS palika pēdējā (12.) vietā 1. līgā un izkrita uz 2. līgu.

## Iegūtās vietas Latvijas čempionātā

ImageSize = width:600 height:60
PlotArea = left:10 right:10 bottom:30 top:10
TimeAxis = orientation:horizontal format:yyyy
DateFormat = dd/mm/yyyy
Period = from:01/07/2000 till:01/07/2018
ScaleMajor = unit:year increment:1 start:2001
Colors =
  id:bl1  value:rgb(0.5,0.8,0.5)
  id:bl2  value:rgb(0.9,0.9,0.3)  
  id:bl3  value:rgb(0.9,0.5,0.5)
  id:rs  value:rgb(0.8,0.6,0.6)
  id:rn  value:rgb(0.9,0.1,0.1)

PlotData=
  bar:Position width:15 color:white align:center

  from:01/07/2000 till:01/07/2001  shift:(0,-4) text:5
  from:01/07/2001 till:01/07/2002  shift:(0,-4) text:6
  from:01/07/2002 till:01/07/2003  shift:(0,-4) text:5
  from:01/07/2003 till:01/07/2004  shift:(0,-4) text:7
  from:01/07/2004 till:01/07/2005  shift:(0,-4) text:6
  from:01/07/2005 till:01/07/2006  shift:(0,-4) text:5
  from:01/07/2006 till:01/07/2007  shift:(0,-4) text:3
  from:01/07/2007 till:01/07/2008  shift:(0,-4) text:2
  from:01/07/2008 till:01/07/2009  shift:(0,-4) text:13
  from:01/07/2009 till:01/07/2010  shift:(0,-4) text:5
  from:01/07/2010 till:01/07/2011  shift:(0,-4) text:5
  from:01/07/2011 till:01/07/2012  shift:(0,-4) text:7
  from:01/07/2012 till:01/07/2013  shift:(0,-4) text:5
  from:01/07/2013 till:01/07/2014  shift:(0,-4) text:10
  from:01/07/2014 till:01/07/2015  shift:(0,-4) text:16
  from:01/07/2015 till:01/07/2016  shift:(0,-4) text:13
  from:01/07/2016 till:01/07/2017  shift:(0,-4) text:11
  from:01/07/2017 till:01/07/2018  shift:(0,-4) text:12

  from:01/07/2000 till:01/07/2008  color:bl3  shift:(0,13)  text: "2. līga"
  from:01/07/2008 till:01/07/2009  color:bl2  shift:(0,13)  text: "1. līga"
  from:01/07/2009 till:01/07/2013  color:bl3  shift:(0,13)  text: "2. līga"
  from:01/07/2013 till:01/07/2018  color:bl2  shift:(0,13)  text: "1. līga"


## Komandas sastāvs
:*.*

## Komandas personāls

## Atsauces

## Ārējās saites
* Preiļu futbola mājaslapa
* Latvijas Futbola federācija
.ad

**.ad** ir Andoras Interneta augstākā līmeņa domēns (ccTLD).
Šo domēnu administrē **Servei de Telecomunicacions d'Andorra**.

*.ad* ir arī vārda "*advertisement*" ("reklāma" angliski) abreviatūra, tādēļ šis domēns tiek reizēm izmantots domēnu vārdu spēlēs reklāmas aģentūru mājas lapām.

## Ārējās saites
* IANA .ad whois informācija 
* nic.ad Domēna vārdu reģistrators
Ignorance

**"Ignorance"** ir amerikāņu grupas Paramore pirmais singls no trešā studijas albuma *[[Brand New Eyes]]*. Šis ir grupas astotais ASV un devītais Lielbritānijas singls. Ciparu lejupielādei singls ticis pieejams no , taču kā CD disks tas tika laists klajā . Lielbritānijā singls sasniedza savu visu laiku augstāko pozīciju topos.

## Dziesmu saraksts

## Ārējās saites
* Paramore oficiālā mājaslapa
2009.—2010. gada Pasaules kauss bobslejā

**2009.—2010. gada Pasaules kauss bobslejā** bija vairāku sacīkšu bobsleja turnīrs, kurš sākās  Pārksitijā un beidzās  Īglsā. Pasaules kausu rīkoja FIBT, kas rīko arī pasaules čempionātu bobslejā, kā arī pasaules kausus un čempionātus skeletonā.

Vīriešu divnieku ieskaitē uzvarēja Ivo Rīegs, bet četrinieku un jauktajā ieskaitēs — Stīvens Holkombs. Sieviešu divnieku ieskaitē uzvarēja Sandra Kiriasis.

## Kalendārs

## Rezultāti
### Vīriešu divnieki

### Vīriešu četrinieki

### Sieviešu divnieki

## Kopvērtējums
### Vīriešu divnieki

### Vīriešu četrinieki

### Sieviešu divnieki
Meža prusaks

**Meža prusaks** () ir Latvijā dzīvojošs brūno prusaku dzimtas (*Blattellidae*) pārstāvis no meža prusaku (*Ectobius*) ģints.

## Morfoloģija
thumbnail|130px|left|Meža prusaka tēviņam atšķirībā no mātītes spārni sniedzas pāri ķermenim
Meža prusaka ķermeņa garums 7–11 mm. Priekškrūšu vairogs (*pronotum*) tumši brūns ar manāmu baltu vai bēšu maliņu, aiz kuras skaidri redzama vairoga mala. Uz galvas var būt balta svītra, kas līdzīga lentei. Kāpuri melni vai tumši brūni. Mātīšu ķermenis drukns ar īsiem spārniem, kas nenosedz ķermeņa aizmugurējo daļu. Tēviņu ķermenis slaids ar gariem koniskiem spārniem, kas sniedzas pāri ķermeņa aizmugurējai daļai. Tēviņi var lidot, tādēļ reizēm nejauši iekļūst lauku mājās.

## Ekoloģija
Izplatīti Eirāzijas lielākajā daļā, (beidzamajā laikā ir ievazāti arī Ziemeļamerikā). Tas ir tipisks līdzenumu prusaks, jo sastopams tikai no jūras līmeņa līdz 603 metriem virs jūras līmeņa. Apdzīvo lapukoku mežus. Pārtiek no lapu komposta. Dienā slēpjas augsnē, aktīvi naktī, lai gan ir informācijas avoti, kuros teikts, ka meža prusaki ir aktīvi dienā. Mātītes uzturas meža zemsegā, tēviņi — zālājā. Imago periods ir no maija līdz septembrim. Kāpuri šķiļas sākot ar jūniju un pārziemo augsnē, bet nākamajā pavasarī pārtop pieaugušos īpatņos (imago).

## Atsauces

## Ārējās saites
* Ectobius sylvestris
* Meža prusaka foto (BioLib)
Pon de Replay

**Pon de Replay** in dziedātājas Riannas debijas singls. Dziesmas autori ir Vada Noblzs, Karls Sturkens, un Evans Rodžers, šis singls ieņēma 2. vietus U.S. Billboard Hot 100, kļūstot par viņas pirmo top 5 singlu;tas ieņēma pirmo vietu Jaunzēlandē, otro Lielbritānijā un attiecīgi sesto un septīto Austrālijā un Kanādā.
.uk

**.uk** ir Apvienotās Karalistes Interneta augstākā līmeņa domēns (ccTLD).
2009. gada novembrī šis ir sestais populārākais augstākā līmeņa domēns domēns pasaulē pēc .com, .cn, .de, .net un .org. 2009. gada novembrī bija reģistrēti vairāk kā 7 989 000 domēni.

.uk kā augstāka līmeņa domēna lietošana .gb vietā ir saistīta ar novecojušo JANET Domēna vārdu reģistrēšanas shēmu, kurā adrešu komponenti bija apgrieztā secībā. .uk tika radīts, lai nodrošinātu adrešu translāciju starp DNS un JANET. Bija paredzēta pāreja uz .gb, ar pareizu adrešu lietojumu, bet tas netika izdarīts. Pašlaik tiek lietots .uk un nav iespējams reģistrēt .gb domēnus.
## Vēsture
Tāpat kā citi augstāka līmeņa domēni, .uk pārvalde tika uzticēta privātpersonai - Jonam Postelam (Jon Postle). Pēc kāda laika pārvaldība tika nodota doktoram Villijam Blekam (Willie Black), kurš strādāja **Apvienotās Karalistes tīmekļa izglītības un izpētes asociācijā** (AKTIIA). Domēna vārda pieteikumi tika nosūtīti pa e-pastu, izskatīti un pārsūtīti **Apvienotās Karalistes nosaukumu komitejai** (AKNK), pirms to apstrādāja AKTIIA. Šajā komitejā ietilpa tikai lielākie interneta pakalpojumu sniedzēji.

Apvienotās Karalistes Nosaukumu komiteja tika organizēta kā vēstkopa, kurā tika apspriesti visi pieteiktie domēna vārdi. Dalībnieki apsvēra vai reģistrējamais domēna vārds atbilst noteikumiem, kuri noteica, ka domēna vārdam ir jābūt ļoti līdzīgam vai identiskam ar reģistrētāja uzņēmuma nosaukumu. Nosaukumu komiteja varēja iebilst pret jebkuru domēna vārdu un tika noraidīts, ja tika saņemts pat neliels skaits iebildumu. Papildus "sakritības" ierobežojumiem katrs uzņēmums drīkstēja reģistrēt tikai vienu domēna vārdu.

Deviņdesmito gadu vidū sakarā ar Interneta straujo reģistrējamo domēna vārdu daudzums bija tik liels, ka brīvprātīgie darbinieki tos vairs nespēja atstrādāt. Olivers Smits no "Demon Internet" atrisināja problēmu piedāvājot komitejai rīkus, kuri automatizēja domēnu apstrādi. Šie rīki ļāva reģistrēt lielu domēna vārdu skaitu daudz īsākā laikā.

## Atsauces

## Ārējās saites
FC Jūrmala

**FC Jūrmala** bija 2008. gadā dibināts Latvijas futbola klubs no Jūrmalas. 2014. gadā "FC Jūrmala" palika pēdējā vietā Virslīgā un bija spiests to atstāt. Finansiālu problēmu dēļ klubs nolēma nestartēt 1. līgā un 2015. gada 31. martā Latvijas Futbola federācijas kongresā klubs tika izslēgts no LFF.

## Iegūtās vietas Latvijas čempionātā

ImageSize = width:600 height:60
PlotArea = left:10 right:10 bottom:30 top:10
TimeAxis = orientation:horizontal format:yyyy
DateFormat = dd/mm/yyyy
Period = from:01/07/2007 till:01/07/2014
ScaleMajor = unit:year increment:1 start:2008 
Colors =
  id:bl1  value:rgb(0.5,0.8,0.5)
  id:bl2  value:rgb(0.9,0.9,0.3)
  id:bl3  value:rgb(0.9,0.5,0.5) 
  id:rs  value:rgb(0.8,0.6,0.6)
  id:rn  value:rgb(0.9,0.1,0.1)

PlotData=
  bar:Position width:15 color:white align:center

  from:01/07/2007 till:01/07/2008  shift:(0,-4) text:13
  from:01/07/2008 till:01/07/2009  shift:(0,-4) text:4
  from:01/07/2009 till:01/07/2010  shift:(0,-4) text:2
  from:01/07/2010 till:01/07/2011  shift:(0,-4) text:5
  from:01/07/2011 till:01/07/2012  shift:(0,-4) text:6
  from:01/07/2012 till:01/07/2013  shift:(0,-4) text:6
  from:01/07/2013 till:01/07/2014  shift:(0,-4) text:10

  from:01/07/2007 till:01/07/2010  color:bl2  shift:(0,13)  text: "1. līga"
  from:01/07/2010 till:01/07/2014  color:bl1  shift:(0,13)  text: "Virslīga"


## Sasniegumi Latvijas kausa izcīņā
* 2010/11 — 3. kārta
* 2009/10 — astotdaļfināls
* 2008 — *nepiedalījās*

## Komandas sastāvs
Atjaunots  :

## Komandas galvenie treneri
*  Andrejs Karpovs (2008. gads — ?)
*  Soferbijs Ješugovs (2011. gada marts — augusts)
*  Igors Stepanovs (2011. gada augusts — ?)
*  Mihails Koņevs

## Atsauces

## Ārējās saites
* Latvijas Futbola federācija
Music of the Sun

**Music of the Sun** ir dziedātājas Riannas pirmais albums. Izdots 2005. gadā. Albumu tika izveidots sadarbībā ar producentu Evanu Rodžersu un Karlu Sturkenu.

## Dziesmu saraksts

;Standarta izdevums
# "Pon de Replay" — 4:06
# "Here I Go Again" (piedaloties J-Status) — 4:11
# "If It's Lovin' That You Want" — 3:28
# "You Don't Love Me (No, No, No)" (piedaloties Vybz Kartel) — 4:20
# "That La, La, La" — 3:45
# "The Last Time" — 4:53
# "Willing to Wait" — 4:37
# "Music of the Sun" — 3:56
# "Rush" (piedaloties Kardinal Offishall) — 3:09
# "There's a Thug in My Life" (piedaloties J-Status) — 3:21
# "Now I Know" — 5:01
;Bonus dziesmas
# "Pon de Replay" (Remikss piedaloties Elephant Man) — 3:37
# "Should I?" (Tikai Japānas un Anglijas izdevumos) — 3:06
# "Hypnotized" (Tikai Japānas izdevumā) — 4:15

## Topu pozīcijas

## Piezīmes un atsauces
Augutis

**Augutis** (*Sternorrhyncha*) ir blakšu kārtas apakškārta, kuras visi pārstāvji pārtiek no augu sulām. To ķermeņa garums parasti ir 0,5—6 mm, taču lielākais grupas pārstāvis *[[Aspidoproxus maximus]]* var sasniegt 38 mm. Visas sugas atšķiras ar sūcējsnuķīti, kas izvietots krūšu rajonā. Spārni miera stāvoklī ir sakļauti jumtveidīgi. Kaut arī augutīm ir kopīgas īpašības, tomēr starp tām ir arī lielas atšķirības. Šīs atšķirības var novērot spārnu struktūrā, taustekļu un ekstremitāšu uzbūvē. Fosilā veidā augutis ir zināmas jau no perma nogulumiem.

## Sistemātika

Pasaulē zināmas vairāk kā 8000 augutu sugas, no kurām ap 2000 sugām dzīvo Eiropā. Augutu apakškārta tiek iedalīta 5 virsdzimtās.

* apakškārta : **Augutis** (*Sternorrhyncha*)
:* virsdzimta: laputis (*Aphidoidea*)
:* virsdzimta: bruņutis (*Coccoidea*)
:* virsdzimta: lapblusiņas (*Psylloidea*)
:* virsdzimta: baltblusiņas (*Aleyrodoidea*)
:* virsdzimta: filokseras (*Phylloxeroidea*)

## Ārējās saites

* Augutis.
Lapblusiņu virsdzimta

**Lapblusiņas (''Psylloidea'')** ir viena no augutu apakškārtas virsdzimtām.

## Morfologija

Ķermeņa garums ir līdz 4&nbsp;mm (atsevišķos gadījumos līdz 6&nbsp;mm). Lapblusiņu aizmugurējās kājiņas ir pielāgotas lekšanai, kas ļauj tām pārvietoties lēcieniem. Lielākajai sugu daļai taustekļiem ir 10 posmi, un tikai nedaudzām sugām ir 6 vai 9 posmi. Labi attīstīti plēvveidīgi spārni. Priekšspārni lielāki par pakaļspārniem. Sugas lielā mēra nosaka pēc spārnu tīklojuma.
Nimfu noteikšanas svarīgakā īpašība ir anālās atveres stāvoklis un vaska dziedzeru poru izvietojums ap to.

## Ekoloģija

Oliņas pie auga virsmas parasti tiek piestiprinātas ar kātiņu. Kāpuri saplacināti, mazkustīgi. Lapblusiņas barojoties nespēj pilnībā pārstrādāt augu cukurus, tāpēc to eskrimenti ir saldi un veido uz augu daļām t.s. medusrasu, kas savukārt kalpo par labu augsni kvēpsarmas sēnēm. Līdzīgi laputīm arī lapblusiņu izdalījumu dēļ tās apciemo skudras. Daudzas lapblusiņas ir kultūraugu kaitēkļi (piem. ābeļu lapblusiņa (*Psylla mali*), bumbieru lapblusiņa (*Cacopsylla pyri*). Kaitējumu nodara pārsvarā kāpuri, kas izsūc augu sulas, izraisot lapu un pumpuru vīšanu, ziedu nobiršanu, augu augšanas palēnināšanos.

## Sistemātika

Pasaulē zināmas apmēram 1000 sugas, Eiropā 382 sugas, Latvijā ap 40 sugām.

* virsdzimta: Lapblusiņas
:* dzimta: *[[Aphalaridae]]*
:* dzimta: *[[Calophyidae]]*
:* dzimta: *[[Carsidaridae]]*
:* dzimta: *[[Homotomidae]]*
:* dzimta: *[[Phacopteronidae]]*
:* dzimta: lapblusiņas (*Psyllidae*)
:* dzimta: *[[Triozidae]]*
Klainfeltera sindroms

[thumb|300px|47,XXY [kariotips]]

**Klainfeltera sindroms** (angliski: *Klinefelter's syndrome*) ir viena no ģenētiski iedzimtām vīriešu hromosomu aberācijām, ko raksturo papildus X hromosomas klātbūtne visās šūnās (47, XXY) vai, retāk, daļā no šūnām mozaīcisma gadījumā (mos 47, XXY/46, XY). Klainfeltera sindromam līdzīgas izpausmes ir arī daudz retākām polisomijām, kuru kariotips ir 48, XXXY vai 49, XXXXY. 

## Sindroma pazīmes
Tipiskās sindroma pazīmes var būt ļoti variablas un parasti diagnosticējamas pēc dzimumnobriešanas, kas bieži vien aizkavējas. To pamatā ir nepietiekama vīrišķo dzimumhormonu izdalīšanās no sēkliniekiem, kas ietekmē gan ķermeņa, gan psihes attīstību. Bieži novērojams garāks augums nekā abiem vecākiem, neproporcionāli garas rokas, kājas un pirksti. Pusaudžiem raksturīgs pazemināts muskuļu spēks un grūtības sacensties ar vienaudžiem sporta nodarbībās. Gandrīz vienmēr ir vērojama ginekomastija, kavēta sekundārā apmatojuma augšana, relatīvi platāki gurni un šaurāki pleci, mazi sēklinieki un fertilitātes problēmas. Parasti ir krasi samazināts funkcionāli aktīvo spermatozoīdu skaits (oligozoospermija), kas var nebūt mozaicisma gadījumā.
Klainfeltera sindroma gadījumā var būt aizkavēta runas spēju attīstība un grūtības apgūt svešvalodas, kaut arī intelekts var būt augsti attīstīts.

## Sindroma sastopamības biežums
Klainfeltera sindroms ir viena no visbiežākajām hromosomu aberācijām, kuras sastopamanība dažādās populācijās ir no 1:590 līdz 1:900 (t.i. 1 uz 590-900 jaundzimušajiem zēniem). Lielākā daļa tomēr netiek diagnosticēta un ārstēta.
thumb|300px|Vīrietis ar tipiskajām Klainfeltera sindroma izpausmēm — ķermeņa disproporciju un hipogonādisma pazīmēm.

## Diagnostika un ārstēšana
Visiem vīriešiem, kuriem ir Klainfeltera sindromam raksturīgās pazīmes un fertilitātes problēmas, izdarāma kariotipa analīze ģenētiskajā laboratorijā. Pēc apstiprinošas atbildes saņemšanas nepieciešama endokrinologa konsultācija, lai izlemtu par vīrišķo dzimumhormonu aizstājterapiju.

## Vēsture
Šo sindromu zinātniskajā literatūrā pirmo reizi 1942. gadā aprakstīja amerikāņu ārsts Harijs Klainfelters (Harry F. Klinefelter). Sindroma pamatā esošās kariotipa izmaiņas pirmo reizi izskaidroja 1959. gadā kā traucētu dzimumhromosomu atdalīšanos gametoģenēzes procesā, kā rezultātā parādās papildus X hromosoma visās augļa šūnās vai arī daļā no tām (6% gadījumu).

## Ārējās saites
* Visootsak J, Graham JM Jr (2006). Klinefelter syndrome and other sex chromosomal aneuploidies.  *Orphanet J Rare Dis*, 24;1:42.  (angliski)
* Fales, C. L., Knowlton, B. J., Holyoak, K. J., Geschwind, D. H., Swerdloff, R. S., & Gonzalo, I. G. (2003). Working memory and relational reasoning in Klinefelter syndrome. *Journal of the International Neuropsychology Society, 9,* 839-847. (angliski)
Latvijas futbola 2. līga 2007

**Latvijas futbola 2. līgas 2007. gada sezonas finālsacensības** notika 2007. gadā no 27. līdz 28. oktobrim. Tajā piedalījās visu reģionu uzvarētāji.

## Finālsacensības

## Ārējās saites
* Latvijas Futbola federācija
Termoelektrostacija

**Termoelektrostacija** ir elektrostacija, kas lieto siltuma dzinēju. Parasti šis dzinējs ir tvaika turbīna. Tvaiku iegūst vārot ūdeni, te var lietot dažādus siltuma avotus. Parasti siltumu iegūst sadedzinot kurināmo (ogles, dabasgāze, kūdra). Siltuma elektrostacijas, kur siltumu iegūst atomreaktorā, sauc par atomelektrostacijām. Tvaiku pēc turbīnas var vienkārši nokondensēt, vai arī var lietot lai sildītu ūdeni (centrālapkurei). Termoelektrostacijām, kur tvaiku lieto lai sildītu ūdeni ir augstāka no turbīnas izejošā tvaika temperatūra (sliktāka turbīnas efektivitāte), taču tvaikā esošais atlikušais siltums tiek izmantots lietderīgāk. Šādas termoelektrostacijas sauc par **termoelektrocentrālēm** (TEC). Lielajās termoelektrostacijās turbīna ir tieši savienota ar ģeneratoru (uz vienas vārpstas). Te parasti lieto 3 fāzu sinhronos ģeneratorus ar spriegumu 11 - 22 kV (atkarībā no jaudas). Lielākus spriegumus iegūst ar transformatoru.

Ja par kurināmo lieto dabasgāzi, par siltuma dzinēju var lietot arī gāzturbīnu. No gāzturbīnas nākošās gāzes ir pietiekoši karstas, lai tās varētu lietot ūdens sildīšanai tvaika ieguvei. To tvaiku tālāk lieto tvaika turbīnā. Šādai sistēmai ir lielāks lietderības koeficients kā sistēmai tikai ar tvaika turbīnu.

Vēsturiski pirmajām termoelektrostacijām 19. gadsimta beigās par dzinēju lietoja tvaika mašīnu, jo tajā laikā vēl nebija pieejamas tvaika turbīnas.

Siltuma dzinēju (arī tvaika turbīnu) lietderības koeficients ir atkarīgs no temperatūras starpības starp silto un auksto galu, jo šī temperatūras starpība ir lielāka, jo lielāks iespējamais lietderības koeficients. Pilnīgi visu siltumu nav iespējams pārvērst lietderīgā enerģijā. Lietderības koeficientu uzlabo, palielinot karstā gala temperatūru (tvaika temperatūru). Palielinot tvaika temperatūru, palielinās tā spiediens. Ļoti karsts tvaiks arī ir korozīvs, tas ierobežo maksimālo temperatūru.

Termoelektrostacijas bieži vien ir ar visai lielu jaudu (līdz vairākiem GW), tas nozīme, ka kondensējot tvaiku pēc turbīnām izdalās liels daudzums siltuma. Tas nonāk dzesēšanas ūdenī, kuru pēc tam vai nu iepludina kādā ūdenstilpē (tas var paaugstināt tās temperatūru), vai arī laiž uz dzesēšanas torni, kur ūdeni atdzesē ar gaisu. Sadedzinot lielu daudzumu kurināmā izdalās daudz oglekļa dioksīda. Ja kurināmais satur sēru (akmeņogles), izdalās arī sēra dioksīds. Lai arī tā daudzums ir relatīvi mazs, tas ir indīgāks par CO2. Sēra dioksīdu no dūmgāzēm atdala ar kalcija hidroksīda šķīdumu.

Lai iedarbinātu vai apturētu lielu termoelektrostaciju, var būt nepieciešamas vairākas dienas (kamēr katls utilizators uzsilst), tāpēc mainoties elektrības patēriņam termoelektrostacijas ārā neslēdz. Atomelektrostacijām šī problēma ir vēl izteiktāka. Hidroelektrostacijas šī problēma neskar, tās var iedarbināt ļoti ātri. Gāzturbīnu elektrostacijas arī var iedarbināt ļoti ātri.

## Ārējās saites
Linux distributīvu salīdzinājums

Linux distributīvi atšķiras gan ar projekta izstrādes mērķiem (distributīvi tikai serveriem,lietotājiem draudzīgi distributīvi u.c.), gan ar atbalstu dažādām arhitektūrām. Zemāk salīdzināti 10 bieži lietoti Linux distributīvi, kā arī vienīgais šobrīd aktīvais Latvijas Linux - Austrumi.

## Pamatinformācija
Tabulā sniegta pamatinformācija par 11 Linux distributīvu izcelsmi, uzturētājiem, pirmās un pēdējās versijas iznākšanas datumu un Linux distributīvu, uz kā tas ir bāzēts (ja tas ir veidots uz kāda cita bāzes), kā arī galvenais mērķis, kam distributīvs ir paredzēts.

## Projektu izstrādes mērķi un popularitāte
Mājaslapa DistroWatch.com publicē informāciju par jaunākajām Linux distribūciju versijām, kā arī apkopo statistiku par to popularitāti (jo vairāk apmeklētāji apskatijuši kādu distributīvu, jo tas populārāks), savukārt projektā Linux Counter visi Linux lietotāji ir aicināti aizpildīt satistiku par to, kādu tehniku un Linux distributīvus tie izmanto.

## Tehniskie dati
Arch Linux un Gentoo nav noklusējuma failu sistēmas un biežāk lietotās grafiskās vides, jo lietotājam tiek dota iespēja izvelēties to pašam. Uzinstalējot jaunu sistēmu, grafiskā vide netiek uzinstalēta.

## Arhitektūru atbalsts

## Atsauces
Eiropas Savienības Pamattiesību aģentūra

**Eiropas Savienības Pamattiesību aģentūra** ir 2007. gadā dibināta ES iestāde, kas nodarbojas ar Eiropas Cilvēktiesību konvencijā un Eiropas Savienības Pamattiesību hartā nostiprināto cilvēktiesību ievērošanas uzraudzību ES un tās dalībvalstīs. Aģentūras priekštecis bija Eiropas Rasisma un ksenofobijas uzraudzības centrs. Aģentūras direktors kopš 2008. gada ir Mortens Kjērums; tās rezidence atrodas Vīnē.

## Ārējās saites
* Aģentūras mājaslapa 
* Padomes regula Nr. 168/2007, ar ko izveido Eiropas Savienības Pamattiesību aģentūru 
* 2008. g. aģentūras gada pārskata kopsavilkums
Žemaitijas valdnieku uzskaitījums

thumb|200px|Žemaitijas valdnieku ģerbonis
Šajā uzskaitījumā apkopoti **[[Žemaitija]]s valdnieki** (), kas bija Žemaitijas kunigaitijas valsts valdnieki. 1409. gadā pēc Žemaitijas iekļaušanas Lietuvas dižkunigaitijā tā saglabāja daļēju autonomiju un to pārvaldīja **Žemaitijas vecākais**. Savukārt pēc Polijas-Lietuvas kopvalsts izveidošanās, visu Polijas-Lietuvas kopvalsts valdnieku pilnajā titulā iekļāva arī pārmantojamo titulu **"Žemaitijas lielhercogs"**, kas norādīja uz to kā būtisku kopvalsts sastāvdaļu. Uz vietas formālo valdnieku aizvietoja viņa pārstāvis — **Žemaitijas ģenerālstārasts** ().

## Rezidēšanas vieta
13. gadsimta vidū žemaišu kunigaitis Vikints valdīja Tveru pilskalnā tagadējās Rietavas apkaimē, bet Tranaitis pie Telšiem. 15.-16. gadsimtā Žemaitijas valdnieki uzturējās Kražos (pie Ķelmes), no 1535. gada līdz 16. gadsimta beigām Ķēdaiņos, no 17. gadsimta Raseiņos.

## Uzskaitījums

### [[Attēls:POL województwo żmudzkie IRP COA.svg|30px]] [[Žemaitijas kunigaitija]] [[Attēls:Zeme-veliava.png|30px]] (1219—1795)

#### Suverēnie kunigaiši

#### Strīdus teritorija starp Lietuvu un Vācu ordeni
Lietuvas dižkunigaišu Butigeida un Vīteņa valdīšanas laikā (ap 1285—1316) Žemaitija kļuva par nepārtrauktas karadarbības zonu starp Vācu ordeni un Lietuvas valsti. Žemaišu karavadoņi centās saglabāt senču ticību un neatkarību no abām pusēm.

#### [[Attēls:Lithuanian coat of arms Vytis. 16th century.jpg|30px]] [[Lietuvas dižkunigaitija]]s sastāvā [[Attēls:Alex K Grundwald flags 1410-03.svg|30px]] (1409—1569)

#### [[Attēls:Chorągiew królewska króla Zygmunta III Wazy.svg|30px]] [[Polijas-Lietuvas kopvalsts]] sastāvā [[Attēls:Coat of Arms of the Polish-Lithuanian Commonwealth.svg|30px]] (1569—1795)

## Literatūra
* Wolff J., Senatorowie i dygnitarze Wielkiego Księstwa Litewskego 1386-1795, Krakóv, 1885, p. 91-95.

## Ārējās saites
* European Kingdoms
JFC Skonto

**JFC Skonto** ir Latvijas jaunatnes futbola klubs no Rīgas, dibināts 1996. gadā. Sākotnēji kluba nosaukums bija JFC Rīga. 1999. gadā, līdz ar Raimonda Laizāna atnākšanu, mainīja nosaukumu uz JFC Skonto. JFC Skonto bija daudzkārtējā Latvijas čempiona Skonto FC jaunatnes akadēmija. Kad Skonto FC 2010. gadā kļuva par Latvijas Futbola Virslīgas čempioniem, tās komandas sastāvā bija 16 JFC Skonto audzēkņu. 20 gadu laikā ar Laizānu pie vadības stūres, akadēmija izcīnīja 61 jaunatnes čempionu titulus. Klubs no 2001. gada līdz 2005. gadam spēlēja 1. līgā.

2005. gada sākumā JFK Olimps/ASK tika izveidots uz bijušo JFC Skonto audzēkņu bāzes.

## Iegūtās vietas Latvijas čempionātā

ImageSize = width:600 height:60
PlotArea = left:10 right:10 bottom:30 top:10
TimeAxis = orientation:horizontal format:yyyy
DateFormat = dd/mm/yyyy
Period = from:01/07/2000 till:01/07/2005
ScaleMajor = unit:year increment:1 start:2001 
Colors =
  id:bl1  value:rgb(0.5,0.8,0.5)
  id:bl2  value:rgb(0.9,0.9,0.3)
  id:bl3  value:rgb(0.9,0.5,0.5)    
  id:rs  value:rgb(0.8,0.6,0.6)
  id:rn  value:rgb(0.9,0.1,0.1)

PlotData= 
  bar:Position width:15 color:white align:center

  from:01/07/2000 till:01/07/2001  shift:(0,-4) text:6
  from:01/07/2001 till:01/07/2002  shift:(0,-4) text:?
  from:01/07/2002 till:01/07/2003  shift:(0,-4) text:4
  from:01/07/2003 till:01/07/2004  shift:(0,-4) text:8 (5*)
  from:01/07/2004 till:01/07/2005  shift:(0,-4) text:7 (4*)

  from:01/07/2000 till:01/07/2001  color:bl2  shift:(0,13)  text: "1. līga"
  from:01/07/2001 till:01/07/2002  color:bl3  shift:(0,13)  text: "2. līga"
  from:01/07/2002 till:01/07/2005  color:bl2  shift:(0,13)  text: "1. līga"

  ***** Neskaitot Virslīgas klubu otrās komandas, kuras 1. līgas čempionātā startēja ārpus konkurences.

## Ārējās saites
* Oficiālā vietne 
* Latvijas Futbola federācija
Mārtins

**Mārtins** var būt:

* Denjels Mārtins (*Daniel Martin*), Īrijas riteņbraucējs (dzimis 1986. gadā);
* Dīns Mārtins (*Dean Martin*), amerikāņu dziedātājs, aktieris un komiķis (1917—1995);
* Džordžs Mārtins (*George Martin*), angļu mūzikas producents (1926—2016);
* Džordžs R. R. Mārtins (*George R. R. Martin*), ASV rakstnieks (dzimis 1948. gadā);
* Kenjons Mārtins (*Kenyon Martin*), ASV basketbolists (dzimis 1977. gadā);
* Kevins Mārtins (*Kevin Martin*), ASV basketbolists (dzimis 1983. gadā);
* Kriss Mārtins (*Chris Martin*), angļu mūziķis (dzimis 1977. gadā);
* Stīvs Mārtins (*Steve Martin*), ASV aktieris (dzimis 1945. gadā).

## Skatīt arī
* Martins
Arnolds (Zemgales bīskaps)

**Zemgales bīskaps Arnolds** bija Cisterciešu ordeņa mūks, kas līdz 1247. gadam pildīja Zemgales bīskapa pienākumus pēc tam, kad iepriekšējais bīskaps Alnas Balduīns pret savu gribu 1236. gadā bija spiests atteikties no šī amata. Zināms, ka pamatā viņš uzturējās Daugavgrīvas klosterī vai Rīgā, jo viņam ierādīto Zemgales diacēzes teritoriju pārvaldīja katoļu baznīcai nepakļautie zemgaļu un žemaišu karavadoņi. 1247. gadā bīskaps Arnolds lūdza pāvestam atbrīvot viņu no šī amata slimības un citu iemeslu dēļ.

Romas pāvests Inocents IV 1247. gada 5. decembrī pavēlēja Livonijas un Prūsijas arhibīskapam Albertam Zuerbēram par Zemgales bīskapu iecelt Maincas arhibīskapa Zigfrīda III brāļa dēlu, franciskāņu ordeņa mūku Indriķi Licelburgu. 1256. gadā bijušais Zemgales bīskaps Arnolds pildīja bīskapa pienākumus Valonijā (tagad Beļģijas daļa).
Odzes ezers

**Odzes ezers** (arī **Trakšēnu ezers**) ir caurteces ezers Aizkraukles novada Aiviekstes pagastā. Atrodas Vidzemes augstienes dienvidu stūrī, mežainā apvidū, pakavveida izliektā ezerdobē. Krasti zemi, lēzeni, vietām stāvi. Dibens dūņains, smilšains, granšains, akmeņains, 0,5 - 1,0 m biezs sapropeļa slānis, zem tā - ezerkaļķu slānis. Ezerā viena neliela saliņa. Ietek Melnupe no Līdača, Vēžupīte no Tulmenīša un Kaļķupīte. Iztek Odze uz Pērsi. Visapkārt ezeram 20 – 100 m platā joslā aizaugums. Makrofīti: niedres, grīšļi, meldri, pameldri, šaurlapu vilkvālītes, baltās ūdensrozes, dzeltenās un sīkās lēpes, mazlēpes, glīvenes (skaujošās, spožās, peldošās), vārpainās daudzlapes. Ezerā mīt zandarts, plaudis, rauda, zutis, asaris, līdaka, līnis, karpa, plicis, karūsa, rudulis.

Ezera dienvidu krastā tūrisma, sporta un atpūtas bāze "Mežezers". Vairākas peldvietas. Pie Kurmēnu kalniem (159,3 m) ziemas sporta bāze "Jaujas".

## Atsauces
Frīstaila slēpošana 2010. gada ziemas olimpiskajās spēlēs

**2010. gada olimpisko spēļu sacīkstes [[frīstails|frīstaila slēpošanā]]** norisinājās no  līdz , Saipresmauntinas (*Cypress Mountain*) slēpošanas kūrortā. Kopumā tika sadalīti 6 medaļu komplekti. Pirmo reizi olimpiskajās spēles notika sacensības frīstaila krosa slēpojumā.

## Disciplīnas

## Medaļu ieguvēji

=== Vīrieši ===

### Sievietes


## Programma
Sākuma,beigu laiki doti pēc Latvijas laika

‡ -sacīkstes beigsies naktī, kad Latvijā jau būs iestājusies nākamā diena
Aglonas ezers

**Aglonas ezers** (arī **Egles ezers**) ir dzidrūdens caurteces ezers Preiļu novada Aglonas pagastā. Krasti stāvi, vietām zemi, lēzeni, dibens dūņains. Ietek grāvis no Lielā Dūbuļa, iztek strauts uz Cirišu. Eitrofs ezers, dūņu slāņa biezums līdz 2 m. Makrofīti: niedres, meldri, grīšļi, kosas, lēpes, mazlēpes, ūdensziedi. Mīt līdaka, asaris, rauda, plaudis.

Ezera rietumu galā atrodas Aglonas bazilikas komplekss. Vairākas peldvietas.

## Atsauces

## Ārējās saites
Tartaks

**Tartaks** var būt:
* Tartaks - upe Preiļu un Augšdaugavas novados
* Tartaks - apdzīvota vieta Rundēnu pagastā
* Tartaks - apdzīvota vieta Ūdrīšu pagastā
* Tartaks - apdzīvota vieta Vecsalienas pagastā

## Skatīt arī
* Tartaki
Poguļanka

**Poguļanka** var būt:

* Poguļanka — apdzīvota vieta Andrupenes pagastā
* Poguļanka — apdzīvota vieta Pildas pagastā
* Poguļanka — upe, Daugavas pieteka
* Mežciema (Daugavpils daļas) kādreizējais nosaukums
* Tartaka nosaukums no Rušona līdz Cirišam

## Skatīt arī
* Viduspoguļanka
Javas seskāpsis

**Javas seskāpsis** (*Melogale orientalis*) ir sermuļu dzimtas (*Mustelidae*) plēsējs. Javas seskāpsis ir endēmisks Javas salai Indonēzijā. Tā ir apdraudēta suga, un Javas seskāpsis ir ierakstīts pasaules Sarkanajā grāmtā.

Kādreiz Javas seskāpsis tika uzskatīts par Birmas seskāpša (*Melogale personata*) pasugu, un tā zinātniskais nosaukums bija *Melogale personata orientalis*, tomēr ģenētiskie pētījumi ir ieviesuši korekcijas klasifikācijā, un šobrīd Javas seskāpsis ir atsevišķa suga *Melogale orientalis*.

## Izskats un īpašības
Javas seskāpsis ir maza auguma āpsis. Tā ķermeņa garums ir 33—44 cm, astes garums 15–23 cm, svars 1—2 kg. Visas seskāpšu sugas ārēji izskatās ļoti līdzīgas, tām nedaudz atšķiras tikai melnbaltās svītras uz sejas un muguras. Tos ir grūti atšķirt pēc ārējā izskata. Seskāpsim, salīdzinot ar pārējiem āpšiem, ir slaidāks, garāks ķermenis, smalkāki kauli, bet kājas īsas kā jau sermuļu dzimtas dzīvniekam. Purns garš, smails, atgādina seska purniņu, tādēļ šie āpši ir ieguvuši savu nosaukumu. Seskāpša seja nav tik plata kā pārējiem āpšiem, tā ir konusveidīga. Aste ir gara un kupla. Ķepas platas, ar spēcīgiem nagiem, kas piemēroti zemes rakšanai. Starp pirkstiem ir daļēji attīstīta peldplēve.

Kažoks ir biezs, ar īsu matojumu. Kažoka krāsa pelēka vai pelēkbrūna. Atšķirībā no Birmas seskāpša Javas seskāpša galva ir melna ar nelieliem, baltiem laukumiņiem virs acīm un uz pieres. Pakakle un zods Javas seskāpsim ir balta, degungals un pēdu apakšas rozā. Aste tumša, ar baltu astes galu. Uz galvas sākas koša, bieza, balta svītra un, šķērsojot visu ķermeni, beidzas pie astes pamatnes. Svītra virzienā uz asti paliek arvien šaurāka un vizuāli izzūd.

## Sistemātika
Javas seskāpsim ir 2 pasugas:
* *Melogale orientalis orientalis* — sastopams Javas salas austrumdaļā;
* *Melogale orientalis sundaicus* — sastopams Javas salas rietumdaļā.

## Atsauces

## Ārējās saites
* Ferret Badger
* Javan ferret-badger
Mercedes F1

***Mercedes F1*** ir Vācijas *[[Formula 1]]* autosacīkšu komanda, kas *F1* debitēja . gadā (pēc nākamās, 1955. gada sezonas tā pameta autosportu). Pašreizējā komanda zem nosaukuma ***Mercedes AMG Petronas*** tika izveidota uz . gadā konstruktoru kausu ieguvušās komandas *[[Brawn GP]]* bāzes, *F1* sacensībās atkal startē kopš . gada.

## Priekšvēsture
### Dalība ''Grand Prix'' un Formula 1 čempionātā
1930. gados *Mercedes* piedalījās *Grand Prix* čempionātos. Tolaik dominēja viņu un *[[Auto Union]]* mašīnas. Krāsas un ātruma dēļ šo marku sacīkšu auto iesauca par sudraba bultām. . un . gadā komanda uz laiku atgriezās, lai piedalītos Formula 1 pasaules čempionātā un tās braucējs Huans Manuels Fanhio šajā komandā izcīnīja divus no saviem pieciem tituliem.

*Mercedes* pameta autosportu pēc 1955. gada Lemānas avārijas, kad Pjēra Levega vadītā *Mercedes* mašīna ielidoja tribīnēs, nogalinot 84 skatītājus un pilotu.

### Dzinēju piegāde
Sākot ar . gada sezonu *Mercedes* sāka apgādāt *[[Sauber]]* F1 komandu ar dzinējiem. Divus gadus vēlāk viņi sāka piegādāt motorus *[[McLaren]]* komandai un iegādājās daļu komandas akciju. Kopš tā laika *McLaren* ir izcīnījuši trīs čempionu titulus un vienu konstruktoru kausu. . gadā *Mercedes* sāka apgādāt arī *[[Brawn GP]]* un *[[Force India]]*, no kuriem pirmā komanda izcīnīja gan konstruktoru kausu, gan čempiona titulu.

### ''Mercedes GP'' saknes
No . līdz . gadam F1 piedalījās *[[Tyrrell Racing]]* komanda. . gadā tā mainīja īpašnieku un nosaukumu uz *[[British American Racing]]*. Tā sāka sadarboties ar *[[Honda]]* un . gadā piedalījās ar nosaukumu *[[Honda F1]]*. 2008. gada decembrī finanšu krīzes dēļ komanda no atsauca dalību čempionātā, tādēļ to nopirka tās vadītājs Ross Brons un pārsauca par *[[Brawn GP]]*. Ar šādu nosaukumu komanda piedalījās vienu sezonu.

## Jauns sākums
### ''Brawn GP'' iegāde

*Brawn* labo rezultātu dēļ tika baumots, ka komandu varētu nopirkt un pārsaukt *Mercedes-Benz* koncerns. Tas tika apstiprināts . Ross Brons arī turpmāk vadīs komandu. Komandas bāze arī turpmāk būs Breklijas pilsētā Apvienotajā Karalistē. Tāpat *Mercedes* pārdos savus 40% *McLaren* akciju.

Komandā brauc Niko Rosbergs un Mihaels Šūmahers. Komandas testpilots ir Sems Bērds.

## Piezīmes un atsauces

## Ārējās saites

* Oficiālā mājaslapa  
* Mercedes - komandas profils portālā ESPN F1
Berijs Vilmors

**Berijs Vilmors** (*Barry Eugene "Butch" Wilmore*, dzimis ) ir NASA kosmonauts, ASV Jūras kara flotes kapteinis.

Berijs Vilmors piedzima Tenesī štata Marfrīsboro un uzauga Montdžuljetā.

Vilmora pirmais kosmiskais lidojums notika 2009. gada novembrī *Space Shuttle* misijā *[[STS-129]]*.

Otro lidojumu Vilmors sāka 2014. gada septembrī kā kosmosa kuģa *[[Sojuz TMA-14M]]* bortinženieris. Viņš bija SKS 41. ekspedīcijas lidojuma inženieris un 42. ekspedīcijas komandieris. 2015. gada martā viņš atgriezās uz zemes.

Trešo reizi kosmosā Berijs Vilmors komandiera statusā devās 2024. gada 5. jūnijā kosmosa kuģa *[[CST-100 Starliner]]* pirmajā pilotējamā lidojumā *[[Boeing Crew Flight Test]]* kopā ar Sanitu Viljamsu. Nākamajā dienā kosmosa kuģis ieradās Starptautiskajā kosmosa stacijā, kur viņiem bija plānots uzturēties pāris nedēļu. Tā kā *Starliner* lidojumā bija piemeklējušas dzinēju problēmas, tika nolemts veikt plašākas kosmosa kuģa pārbaudes, un atgriešanos uz zemes atlikt uz vēlāku laiku. Pārbaudes raisīja vairākas neskaidrības, un beigu beigās *NASA* nolēma *Starliner* sūtīt atpakaļ bez apkalpes, un ka tā vietā apkalpe atgrieztos 2025. gada pavasarī kopā ar *[[SpaceX Crew-9]]* apkalpi. Vilmors iekļāvās SKS 71. un 72. ekspedīcijā. Uz zemes viņš atgriezās 2025. gada 18. martā kosmosa kuģī *SpaceX Crew-9*.

2025. gada 6. augustā tika paziņots, ka Berijs Vilmors ir atstājis *NASA* astronautu vienību.

Kosmisko lidojumu kopsavilkums:

Iziešanas atklātā kosmosā:

## Ārējās saites

* NASA biografija
Tartaks (upe)

**Tartaks** (arī **Tartaka**, **Antāna upe**; posmā no Rušona līdz Cirišam arī **Poguļanka**; posmā no Ciriša līdz Dziļūksnim arī **Salenieku upe**) ir upe Preiļu un Augšdaugavas novados. Sākas no Rušona ezera pie Jaunaglonas. Tek cauri Cirišam, Dziļūksnim, Pakaļņa ezeram. Ietek Luknas ezera ziemeļaustrumu galā. Uz upes vairāki aizsprosti (Ciriša HES, Kameņecas HES). Upei maz izteiktu pieteku, lielākā ir Lazdu grāvis. Pieteku ūdeņus pārsvarā uzņem ezeri, kuriem cauri tek Tartaks. Upes gultne pārsvarā dabīga, līkumota paugurainajā apvidū, regulēta posmā no Cirišu HES aizsprosta līdz Pakaļņa ezeram. Upi šķērso autoceļš P62. Lielākās apdzīvotās vietas krastos: Jaunaglona, Salenieki.

Savu pamatnosaukumu Tartaks guvis no agrāk pie tā iztekas bijušas poļu kokzāģētavas ().

## Atsauces
Lodes grūšana

thumb|300px|Čehu lodes grūdējs Remigius Mahura pirms mēģinājuma izpildīšanas

**Lodes grūšana** ir vieglatlētikas mešanas disciplīna, kurā dalībniekiem pēc iespējas tālāk jāaizgrūž 7,257 kg (sievietēm — 4 kg) smaga lode. Lodes grūdējiem ir jābūt apveltītiem ar lielu spēku un labu koordināciju, bieži tie ir arī smagākie vieglatlētikas sacensību dalībnieki. Lodes grūšana ir olimpisko spēļu programmā kopš 1896. gada vīriešiem un 1948. gada sievietēm. Tā ir viena no vīriešu desmitcīņas un sieviešu septiņcīņas disciplīnām.

Pasaules rekords lodes grūšanā vīriešiem vairāk nekā 30 gadus bija 23,12 m, ko Rendijs Bārnss no ASV uzstādīja  Losandželosā. 2021. gada 18. jūnijā Jūdžīnā rekordu laboja cits ASV sportists Raiens Krauzers (23,37 m).  R. Krauzers sasniedza jaunu pasaules rekordu, aizgrūzdams lodi 23,56 m. Pasaules rekords lodes grūšanā sievietēm ir 22,63 m un pieder Natālijai Lisovskai no PSRS, uzstādīts Maskavā .

Latvijas rekords lodes grūšanā vīriešiem ir 21,74 m un to  Rīgā uzstādīja Jānis Bojārs. Latvijas rekords lodes grūšanā sievietēm ir 18,75 un tas pieder Skaidrītei Baikovai, tāpat uzstādīts Rīgā, .

## Augstākie rezultāti

### Vīriešiem

### Sievietēm

## Ārējās saites
Olympus 35RC

**Olympus 35RC** ir 35 mm tālmēra fotoaparāts, to ražoja Olympus Japānā 1970. gados. Tas tika pieteikts kā mazākais 35 mm tālmēra fotoaparāts ar pārslēdzamu automātisku/manuālu ekspozīciju.

## Specifikācija
* Objektīvs: E. Zuiko f/2.8 5 elementi 4 grupās
* Fokusa apgabals: 0,9 metri līdz bezgalībai
* Slēdža laiks: B, 1/15, 1/30, 1/60, 1/125, 1/250, 1/500
* Diafragmas atvērums: 2.8, 4, 5.6, 8, 11, 16, 22
* Ekspozīcijas režīmi: automātiska slēdža-prioritātes, manuāla, zibspuldzes režīms
* Filtra izmērs: 43,5&nbsp;mm
* Filmu jutība: ASA 25—800
* Izmērs: 11 × 7 × 5 cm 
* Svars: 410 grami

## Ārējie resursi (angliski)
* http://www.ph.utexas.edu/~yue/misc/35RC.html 
* http://www.cameraquest.com/olyrc.htm
* http://kenrockwell.com/olympus/35rc.htm
1931. gada Latvijas futbola Virslīgas sezona

**Latvijas futbola Virslīgas 1931. gada sezona** bija 5. Virslīgas sezona. Šajā sezonā Rīgas FK spēja nosargāt savu čempionu titulu. Virslīgā debitēja Cēsu SB, kas, lai arī izcīnīja uzvaru pār čempioniem Rīgas FK, pārējās spēlēs ieguva tikai 1 punktu un no virslīgas izkrita. 

## Turnīra tabula

## Rezultātu tabula

## Čempioni - Rīgas FK 1931
* Vārtsargi: Valters Grīnbergs, Viktors Vizla
* Laukuma spēlētāji: Eduards Audriņš, Vladimirs Bērziņš, Voldemārs Grāvelis, Jānis Lidmanis, Arkādijs Pavlovs, Oskars Peilis, Ēriks Pētersons, Aleksandrs Priede, Aleksandrs Rehtšprehers, Voldemārs Roze, Rūdolfs Slavišens, Vilis Strautnieks, Arnolds Štauers, Arnolds Tauriņš, Augusts Žube

## Atsauces
Valkas pilsētas teātris

**Valkas pilsētas teātra** pirmsākumi meklējami 1871. gada 10. maijā, kad pirmo reizi Valkā latviešu valodā tika izspēlēta izrāde. Teātra attīstībā lielu ieguldījumu deva Jāņa Cimzes Vidzemes skolotāju semināra audzēkņi. Kopš tā laika teātra dzīve šajā mazajā Ziemeļvidzemes, Tālavas novada pilsētiņā nav pārtrūkusi nevienu gadu.

## Attīstība
Valkas pilsētas teātris ir projektu teātris, viens no Latvijas pilsētu amatierteātriem. Teātra finansējumu veido dažādu kultūras fondu atbalsts un sponsoru līdzekļi.
Šobrīd Valkas pilsētas teātrim ir divi stacionāri spēles laukumi: Lielā zāle ar 400 skatītāju vietām un Kamerzāle — 30 skatītājiem. 
1982. gadā par Valkas pilsētas teātra māksliniecisko vadītāju kļuva režisors Aivars Ikšelis, turpinot teātra izaugsmi radošās individualitātes virzienā.
1998. gadā tika izveidots jauns aktieru ansamblis. 2009. gadā teātra trupā iesaistījās pirmie profesionālie aktieri, kas beiguši Krievijas teātru augstskolas.
Šodien teātra trupā ir 13 aktieri un tehniskais personāls.

## Starptautiskā darbība
Valkas pilsētas teātra iestudētās izrādes ir atzinīgi novērtētas Starptautiskajos teātru festivālos Latvijā, Bulgārijā, Vācijā, Lietuvā, Austrijā, Igaunijā, Krievijā, Gruzijā, Venecuēlā un Izraēlā.
Teātra radošā trupa vienmēr ir iesaistījusies starptautiskajos projektos Latvijā, Igaunijā, Lietuvā, Austrālijā, Krievijā, Izraēlā un arī citās Eiropas valstīs.

## Festivāls „Tālvils”
1. starptautiskais teātru festivāls „Tālvils” Valkā notika 1996. gadā, tam sekojošie festivāli 1998., 2001., 2003., 2005., 2006., 2007., 2009. gadā.

## Iestudējumi
Valkas pilsētas teātrī režisors Aivars Ikšelis ir iestudējis šādas izrādes:

## Piezīmes


## Ārējās saites
* Valkas pilsētas teātra mājaslapa
Beidzot!

**"Beidzot!"** ir latviešu mūziķa Gustavo debijas albums, kas nācis klajā 2004. gadā. Albumā kā viesmākslinieki piedalījušies - Čižiks, Žaks (S.T.A.), Guiseppe, DJ Monstrs un instrumentālās mūzikas projekts Kuba. Kopkompozīcijā ir 23 dziesmas, kurā katra dziesma ir saistīta ar iepriekšējo un nākamo. Tajā stāstīts par notikušo pēdējos gados Gustavo dzīvē.

## Dziesmu saraksts
# Beidzot!
# Jau-tā-jums (pied. Žaks)
# 3...4...un...
# Kas i’ ko? (pied. Guiseppe)
# Esmu tāds
# Nu tu dod
# Ieprogrammēts
# Testaments (pied. Čižiks)
# Uz visu
# Par to, kā ir...
# P.O.P.
# Vēl kas, ko teikt
# Cik ātri
# Nē un nē
# Par dzeju
# Varbūt tikai mierinājums
# Senči
# Sistēma
# Parasti pārdomu saraksti (pied. Kuba)
# E.V.I.T.A.
# Vidutājs
# Šāda veida ainas
# Vāks
Rīgas Kauss futbolā

**Rīgas kauss futbolā** bija izslēgšanas turnīrs, kas tika rīkots Rīgā no 1910. līdz 1913 gadam un no 1925. līdz 1936. gadam. 1937. gadā to aizstāja ar Latvijas kausu futbolā. Sākot ar 1925. gadu kausa izcīņā drīkstēja piedalīties arī futboli klubi no citām Latvijas pilsētām. 

## Atsauces
Kimberlija Vaijata

**Kimberlija Kaja Vaijata** (, dzimusi ) ir amerikāņu dziedātāja, dejotāja un horeogrāfe. Viena no *[[Pussycat Dolls]]* grupas dalībniecēm.

## Biogrāfija

### Agrākie gadi
Kimberlija ir dzimusi Vorensburgā, Misūri netālu no Kanzassitijas. Viņas tēvs ir kravas automašīnas šoferis un viņas māte ceļoja kopā ar viņu. Pirms dejošanas uzsākšanas viņa izmēģināja spēkus basketbolā. Kimberlija sāka dejot, kad viņai bija septiņi gadi.

14 gadu vecumā viņa ieguva stipendiju studijām Ņujorkas Džefrija baleta un Brodvejas deju centrā. 17 gadu vecumā viņa pabeidza vidusskolu un devās uz Lasvegasu, lai piedalītos kazino šovos uz kruīzu kuģiem.

### ''Pussycat Dolls''

2001. gadā Kimberlija pārcēlās uz Losandželosu, lai nodotos savu dejotājas karjeru, par spīti piedāvājumam no *Hubbard St.* deju kompānijas Čikāgā. 2002. gadā Vaijata kļuva par vienu no komēdiju šova dejotājām.

2003. gadā Kimberlija piedalījās grupas *[[The Black Eyed Peas]]* videoklipā *[[Shut up]]*, kurā piedalījās arī grupas *[[Pussycat Dolls]]* toreizējā dalībniece Karmīte Bašara un bija horeogrāfe un dejotāja Nika Lašeja videoklipos. Kamēr tika filmēts video, horeogrāfe Robina Antina, grupas dibinātāja, piedāvāja Kimberlijai pievienoties *Pussycat Dolls*.

Kimberlijas pirmais, nozīmīgākais vokāls grupas *Pussycat Dolls* sastāvā ir viņas solo dziesmā *[[Don't Wanna Fall in Love]]*, kas tika iekļauts grupas otrajā albumā *[[Doll Domination]]*.

### Privātā dzīve
Kimberlija dzīvo Losandželosā, Kalifornijā. Viņa ļoti aktīvi iesaistās labdarības projektos.

## Ārējās saites
Žairzinju

**Žairzinju**, dzimis **Žairs Ventura Fiļu** (; dzimis ) ir bijušais Brazīlijas futbolists. Savas karjeras laikā viņš spēlēja malējā pussarga pozīcijā un izcēlās ar savu ātrumu un atlētisko spēli. Viņš bija leģendārās Brazīlijas komandas dalībnieks, kas ieguva 1970. gada Pasaules kausu, kurā viņš guva vārtus katrā spēlē, kurā piedalījās. To paveikdams, viņš kļuva par vienu no trim spēlētājiem, kas to paveicis (bez viņa arī Alsidess Hihia un Žists Fontēns) futbola vēsturē, kas guvuši vārtus katrā turnīra spēlē. Viņš ar 27. kārtas numuru bija iekļauts žurnāla *[[World Soccer Magazine]]* 100 20. gadsimta lieliskāko spēlētāju sarakstā, vienu vietu aiz Zinedina Zidana.

Tābrīža ekonomiskās un politiskās situācijas, kā arī sporta likumdošanas dēļ viņš lielāko savu karjeras daļu aizvadīja Dienvidamerikā, kur viņš pavadīja vienpadsmit gadus Riodežaneiro klubā Botafogo. Karjeras beigas viņš devās uz Eiropu, kas bija raksturīgi Dienvidamerikas spēlētājiem līdz pat 1980. gadiem, kad mainījās ekonomiskā un politiskā situācija. Žairzinju aizvietoja savu futbola elku Garinču gan Botafogo, gan Brazīlijas izlasē un spēlēja trijos Pasaules kausa finālturnīros pēc kārtas.

## Atsauces

## Ārējās saites
Circus

**Circus** ir amerikāņu dziedātājas Britnijas Spīrsas sestais studijas albums. To 2008. gada 28. novembrī izdeva Jive Records. Albums galvenokārt saņēma pozitīvas atsauksmes no kritiķiem. Pēc tā izdošanas tas debitēja 1. vietā Billboard 200, padarot Spīrsu par jaunāko dziedātāju, kuras albumi ir debitējuši iegūstot 1. vietas, tas tika iekļauts arī Ginesa pasaules rekordu grāmatā. Albuma pirmais singls Womanizer kļuva par hitu, iegūstot 1. vietu 10 valstīs, ieskaitot Billboard Hot 100. Otrais singls Circus debitēja trešajā vietā ASV. Vēl tika izdoti singli If U Seek Amy un Radar. Popularizējot šo albumu Spīrsa devās koncertturnejā - The Circus Starring:Britney Spears.
  
## Dziesmu saraksts
1927. gada Latvijas futbola Virslīgas sezona

**Latvijas futbola Virslīgas 1927. gada sezona** bija 1. Virslīgas sezona. Pirmajā sezonā piedalījās tikai 4 komandas, kuras izspēlēja divu riņķu turnīru.

Par pirmajiem Latvijas čempioniem kļuva Liepājas "Olimpija", kas, visai negaidīti, abās savstarpējās spēlēs pārspēja līdzšinējos Latvijas čempionus RFK. Starp favorītiem vienu brīdi bija arī LSB, kurus trenēja Austrijas speciālists Kārlis Kurcs.

## Turnīra tabula

## Rezultatīvākie spēlētāji

## Čempioni — Olimpija Liepāja 1927
* Vārtsargs: Kārlis Minsterjāns
* Laukuma spēlētāji: Arnolds Banderfs, Roberts Blūmentāls, Žanis Būmeisters, Fricis Dambrēvics, Ludvigs Dudaņecs, Egons Feldbergs, Oskars Īlens, Rūdolfs Kronlaks, Leopolds Kuļikovskis, Fricis Laumanis, Jānis Matušonoks, Harijs Pīkols, Aleksandrs Stankus, Kārlis Tils, Voldemārs Žins
* Treneris: Villijs Malošeks

## Atsauces
Rendolfs Bresniks

**Rendolfs Bresniks** (*Randolph James "Komrade" Bresnik*, dzimis ) ir NASA kosmonauts, ASV Jūras kājnieku pulkvežleitnants, lidotājs.

Bresnika pirmais kosmiskais lidojums notika 2009. gada novembrī *[[Space Shuttle]]* misijā *[[STS-129]]*.

Otro reizi kosmosā Rendolfs Bresniks devās 2017. gada jūlijā ar Krievijas kosmosa kuģi *[[Sojuz MS-05]]* uz Starptautisko kosmosa staciju. Bija SKS 52. ekspedīcijas lidojuma inženieris un 53. ekspedīcijas komandieris. Uz zemes atgriezās 2017. gada decembrī.

## Ārējās saites
* NASA biografija
Pauls Sokolovs

**Pauls Sokolovs** (dzimis , miris ) bija Latvijas krievu futbolists un hokejists, kurš spēlēja Latvijas futbola izlasē .

## Biogrāfija

Sokolovs sāka spēlēt futbolu JKS Riga pēckara gados. 1923. gadā viņš pievienojās jaundibinātajam klubam RFK kurā viņš spēlēja līdz savas futbola karjeras beigām. No 1923. līdz 1928. gadam Sokolovs ieguva trīs Latvijas futbola Virslīga čempiona titulus kā arī divreiz uzvarēja Rīgas kausā futbolā. Sokolovs no 1923. līdz 1925. gadam 8 spēlēs pārstāvēja Latviju Latvijas futbola izlasē un piedalījās . Sokolovs arī spēlēja hokeju un piedalījās dažās Latvijas hokeja izlases spēlēs.

## Atsauces

## Ārējās saites
Roberts Setčers

**Roberts Setčers** (*Robert Lee Satcher, Jr.*, dzimis ) ir bijušais NASA kosmonauts, medicīnas doktors.

Setčera vienīgais kosmiskais lidojums notika 2009. gada novembrī misijā STS-129. Veica divas iziešanas kosmosā.

Setčers NASA atstāja .

## Atsauces

## Ārējās saites

* NASA biografija